Държавен вестник, бр. 7, 2010 г., стр. 29

БРОЙ  7	
Д Ъ Р Ж А В Е Н  В Е С Т Н И К 	
СТР.  29  
Спорът за правния характер на акта Прави­
ла за предоставяне на държавно подпомагане 
на филмопроизводството е разрешен с  опре­
деление № 987 от 23.01.2009 г. на петчленен 
състав на ВАС по адм. дело № 15005/2008 г., 
с което е прието, че притежава белезите на 
нормативен административен акт по дефини­
цията на чл. 75, ал. 1 АПК –  има за адресати 
неопределен, макар и родово определяем кръг 
правни субекти, с нееднократно правно действие 
и е създаден по прилагане на нормативен акт 
от по-висока степен – раздел II от Закона за 
филмовата индустрия. 
Законът за филмовата индустрия (обн., ДВ, 
бр. 105 от 2003 г.; изм., бр. 28, 94 и 105 от 
2005 г., бр. 30 и 34 от 2006 г., бр. 98 от 2007 г. 
и бр. 42 и 74 от 2009 г.) урежда отношенията, 
свързани с производството, разпространението, 
промоцията и показа на филмите в Републи­
ка България и държавното подпомагане на 
българската филмова индустрия, като създава 
условия за нейното развитие. Редът и условията 
за държавното подпомагане на филмопроизвод­
ството са разписани в раздел ІІ на Глава пета 
от ЗФИ. В раздел ІІ „Държавно подпомагане 
на филмопроизводството“ не е предвидено 
издаване на подзаконов нормативен акт с цел 
детайлизиране на материята и не са делегирани 
права в тази насока на изпълнителния директор 
на ИА „НФЦ“, както и на експертния орган 
Националния съвет за кино. 
Изпълнителната агенция „Национален фил­
мов център“ е администрация към министъра 
на културата, юридическо лице със седалище 
София, чиято издръжка се формира от бюджетни 
средства и от приходи от собствена дейност. 
Устройственият правилник на ИА „НФЦ“ е 
приет с Постановление на Министерския съвет 
№ 97 от 2004 г. (обн., ДВ, бр. 42 от 2004 г.). 
Същият е издаден на основание чл. 6, ал. 2 и 
чл. 15 ЗФИ и урежда дейността, структурата, 
организацията на работа и състава на агенцията, 
както и реда за работа на Националния съвет за 
кино и експертните комисии към изпълнителния 
директор на агенцията. Агенцията се ръково­
ди и представлява от изпълнителен директор, 
който се назначава от министъра на културата 
след конкурс за срок 5 години. Компетенциите 
на изпълнителния директор на агенцията са 
разписани в чл. 7 ЗФИ и чл. 5, ал. 5 УП на 
ИА „НФЦ“. Съгласно чл. 5, ал. 5, т. 10 и 13 
УП на ИА „НФЦ“ изпълнителният директор 
участва в разработването на стратегии, плано­
ве и програми за насърчаване на филмовата 
индустрия, както и съвместно с Националния 
съвет за кино предлага и обосновава пред ми­
нистъра на културата размера на държавното 
финансиране за осъществяване на националната 
политика в областта на филмовата индустрия. 
Съгласно чл. 14, ал. 1 УП на ИА „НФЦ“ 
Националният съвет за кино е консултативен 
експертен орган към изпълнителния директор на 
агенцията. Правомощията му са регламентирани 
в чл. 15 УП на ИА „НФЦ“, като възможността 
да разработва, обсъжда и предлага на изпъл­
нителния директор на агенцията проекти на 
нормативни актове в областта на филмовата 
индустрия по предложение на професионалните 
сдружения и юридическите лица с нестопан­
ска цел в областта на филмовата индустрия е 
предвидена в т. 3 на ал. 2 с изменението на 
УП (ДВ, бр. 43 от 2008 г.). 
Националният съвет за кино на свое засе­
дание, проведено на 23.05.2005 г., е одобрил и 
приел предложения от изпълнителния директор 
на ИА „НФЦ“ проект на Правила за предос­
тавяне на държавно подпомагане на филмо­
производството. Приетият акт е утвърден от 
изпълнителния директор на агенцията, без да 
е отбелязана датата, на която това е сторено. 
Съгласно т. 1 от акта тези правила уреждат реда 
за отпускане на държавно финансово подпома­
гане от ИА „НФЦ“ на проекти в областта на 
производството на филми в България. В същия 
не е посочено правно основание за изготвянето 
и приемането им. Не е спорно, че актът не е 
обнародван в „Държавен вестник“. 
Съгласно правилата за издаване на норма­
тивен административен акт, разписани както в 
Закона за нормативните актове и Указ № 883 за 
прилагане на Закона за нормативните актове, 
така и в действащия към този момент АПК, 
нормативните административни актове се из­
дават по прилагане на закон или подзаконов 
нормативен акт от по-висока степен. Във всеки 
нормативен административен акт с изключение 
на нормативните актове, с които се изменят, 
допълват или отменят други нормативни актове, 
се посочва правното основание за неговото из­
даване. Нормативни административни актове се 
издават от изрично овластени от Конституцията 
или закон органи и се обнародват в „Държавен 
вестник“ освен тези на общинските съвети. 
Предвид изложените фактически и правни 
обстоятелства оспореният нормативен адми­
нистративен акт Правила за предоставяне на 
държавно подпомагане на филмопроизводство­
то е нищожен. По дефиниция подзаконовият 
акт се издава по силата на законова делега­
ция, като по-високият по степен нормативен 
акт определя административния орган, който 
следва да го издаде. В случая оспореният акт 
е приет от експертно-консултативен орган към 
изпълнителния директор на ИА „НФЦ“, който 
няма предоставена от закон компетентност за 
това, както и липсва овластяване на изпълни­
телния директор на ИА „НФЦ“ да утвърждава 
същия като елемент на фактическия състав 
по приемането му. При положение че в ЗФИ, 
който е приложимата нормативна уредба от 
по-висок ранг, не е регламентирано такова ов­
ластяване, оспореният нормативен администра­
тивен акт се явява издаден от некомпетентен 
по материя орган. Липсата на компетентност